আন্তর্জাতিক স্বাস্থ্য পরিষেবার পরিসংখ্যান বলছে, গত বছর বিশ্বের স্বাস্থ্য পরিষেবার উন্নয়নে ৭৫০০ নতুন কোম্পানি গবেষণায় নেমেছে। স্বাস্থ্য পরিষেবাকে গ্রাহকের হাতের মুঠোয় আনতে ডিজিটাল প্ল্যাটফর্মকে ব্যবহার করছে তারা। তবুও গ্রাহক সমস্যার সমাধান হয়নি। ‌অবশেষে রোগীর এই সমস্যার সমাধানের উদ্যোগী হয় আইবিএম-এর দুই প্রাক্তনকর্মী। জন্ম নেয় মেডিকো। ওয়েব ও মোবাইল নির্ভর এই পরিষেবার মাধ্যমে হাসপাতাল থেকে ওষুধ, সবই মাউসের এক ছোঁয়ায় পৌঁছে যাবে হাতে। রয়েছে ডায়গনস্টিক সেন্টার ছাড়াও বিশেষজ্ঞ চিকিত্সকদের সন্ধান। মাত্র একটি অ্যাপের মাধ্যমে এই স‌ব কিছুর হদিশ দেয় মেডিকো। এক কথায় বলতে গেলে রোগীর সমস্যার সমাধানে যোগসূত্র এই অ্যাপ্লিকেশন। শ্রীভলসন মেনন ও রমন শুক্লার মস্তিষ্কপ্রসূত এই সংস্থা ইতিমধ্যেই স্বাস্থ্য পরিষেবায় এক নতুন দিগন্তের সন্ধান দিয়েছে।